recursal/SuperWikiNEXT-32B huggingface dataset:
**Александр Аронович Винников** (таваллуд 6 октябри 1955, деҳаи Красний Яр, ноҳияи Полина Осипенко, кишвари Хабаровски РСФСР, СССР) — арбоби давлатӣ ва сиёсии Русия. Губернатори Вилояти Мухтори Яҳудиён аз 25 феврали соли 2010 то 24 феврали соли 2015.

Зиндагинома
-----------

Дар деҳаи Красний Яр, кишвари Хабаровск, дар оилаи яҳудӣ  таваллуд шудааст.

Соли 1977 Донишкадаи омӯзгории Хабаровскро бо ихтисоси забон ва адабиёти рус хатм кардааст. Соли 2003 Академияи давлатии иқтисод ва ҳуқуқи Хабаровскро бо ихтисоси ҳуқуқшинос хатм кардааст. Доктори илмҳои ҳуқуқ (2005)  .

Аз соли 1977 то соли 1978 баъди хатми донишгоҳ ба деҳаи Бабстово таъин шуда, камтар аз як сол муаллими мактаб ва ташкилотчии таълиму тарбия кор кардааст. Баъд аз он дар конференсияи комсомолӣ котиб, баъд котиби дуюм, котиби якуми комитети ҳизбии ноҳияи Ленин интихоб шуд.

Аз соли 1991 то соли 1992 — иҷрокунандаи вазифаи ҷонишини раиси иттиҳодияи агросаноатии ноҳияи Ленини вилояти мухтори Яҳудиён.

Аз соли 1992 то соли 1996 директори филиали ленинии ширкати суғуртаи «Логос», директори генералии ҶДММ «Бригантина».

Аз соли 1996 то соли 1999 - сардори Раёсати дастгирии давлатӣ ва рушди соҳибкории хурд, сардори Раёсати бозори истеъмолӣ, хизматрасонӣ ва дастгирии соҳибкории ҳукумати Вилояти Мухтори Яҳудиён.

Аз июли соли 1999 то феврали соли 2010 - раиси шаҳри Биробидҷон  .

 Вохӯрии корӣ бо губернатори вилояти автономии яҳудӣ Александр Винников
8 феврали соли 2010 раисиҷумҳури Русия Дмитрий Медведев номзадии Александр Винниковро ба Маҷлиси қонунгузори вилояти худмухтори яҳудиён пешниҳод кард, то ба ӯ салоҳиятҳои волии ин минтақа дода шавад. 17 феврали соли 2010 дар ҷаласаи ғайринавбатии вакилони Маҷлиси қонунгузори вилояти худмухтори яҳудӣ ба Александр Винников ваколатҳои губернатори Вилояти Мухтори Яҳудиёнро барои 5 сол доданд. 25 феврали соли 2010 маросими расмии савгандёдкунии ӯ баргузор шуд.

Аз 25 феврали соли 2010 то 24 феврали соли 2015 — Губернатори Вилояти Мухтори Яҳудӣ.

Аз 16 июн то 18 декабри соли 2010 - узви Президиуми Шӯрои давлатии Федератсияи Русия   .

Эзоҳ
----

1. ↑  Гейзер М. Биробиджанский ренессанс
2. ↑  Биография Александр Аронович Винников. 18 марти 2022 санҷида шуд. Баргирифта аз сарчашмаи аввал 10 октябри 2016.
3. ↑  Александр Аронович Винников. Биографическая справка.  РИА Новости (8 феврали 2010). 13 августи 2010 санҷида шуд. Баргирифта аз сарчашмаи аввал 17 апрели 2012.
4. ↑  Распоряжение Президента Российской Федерации от 16.06.2010 г. № 392-рп «О президиуме Государственного совета Российской Федерации»
5. ↑  Распоряжение Президента Российской Федерации от 18.12.2010 г. № 873-рп «О президиуме Государственного совета Российской Федерации»
**Боқиев Маҳмудхон Иноятуллоевич** (зод. 23.4.1951, Ленинобод) — забоншинос, доктори илмҳои педагогӣ (1992), профессор (1994).

Зиндагинома
-----------

Хатмкардаи факултаи забон ва адабиёти руси УДТ (1973). Солҳои 1973-74 муаллими мактаби миёна, 1974-80 ассистенти кафедраи забон ва адабиёти руси Институти давлатии педагогии Ленинобод, 1983-95 дотсент, мудири кафедра, ходими калони илмии Донишкадаи давлатии омӯзгории Ленинобод, 1995-98 ходими пешбари илмии Институти таҳқиқоти илмии проблемавии Федератсияи Русия буд. Солҳои 1998—2006 ректори Донишгоҳи муосири гуманитарии Русия-Тоҷикистон буд.

Пажӯҳиш
-------

Маҳмудхон Боқиев нахустин олимест, ки дар Тоҷикистон дар Донишгохи муосири гуманитарии Русия-Тоҷикистон таълими фосилавиро ҷорӣ кардааст. Муаллифи қариб 100 асару мақолаи илмӣ, илмию методӣ, дастурҳо оид ба омӯзиши забони русӣ дар алоқамандӣ бо забони тоҷикӣ.

Ҷоизаҳо
-------

Аълочии маорифи Ҷумҳурии Тоҷикистон (1993), барандаи ҷоизаи байналхалқии ба номи Суқрот (2007). Бо ордени Нишони Фахрии Федератсияи Русия (2001) сарфароз гардидааст.

Осор
----

* Методика обучения выразительному чтению студентов национальной группы педвузов Таджикистана. М. 1983;
* Изучение русской литературы во взаимосвязы с родной. М. 1991;
* Проблемы гуманизации литературного образования таджикских вузов. М. 1993;
* Проблемы этнокультурологии в произведениях таджикских и русских писателей. М. 1998.

Эзоҳ
----

Адабиёт
-------

* Боқиев Маҳмудхон Иноятуллоевич // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.
**Мушовир (Дипломат)** - Намояндаи доимӣ дар назди ташкилоти байналмилалӣ - кормандони хидмати дипломатӣ, ки дар намояндагиҳои дипломатӣ ва муассисаҳои консулии Ҷумҳурии Тоҷикистон дар хориҷа, намояндагиҳои Ҷумҳурии Тоҷикистон дар назди ташкилотҳои байналмилалӣ кор мекунанд 
.

Нигаред низ
-----------

* Дипломат

Эзоҳ
----

1. ↑  Қонуни ҶТ Дар бораи хидмати дипломатӣТоҷикистон. Б.3. Мод. 10. Кормандони хидмати дипломатӣ ва вазифаҳои дипломатӣ. 11 июли 2015 санҷида шуд. Баргирифта аз сарчашмаи аввал 7 ноябри 2016.

* Ахбори Маҷлиси Олии Ҷумҳурии Тоҷикистон соли 2007, №6, мод.428;

соли 2008, №6, мод. 448
**Медали президентӣ (Исроил)** — баландтарин медали шаҳрвандии Давлати Исроил. Медал бори аввал 1 марти Соли 2012 тақдим карда шуд. Маросим дар Қароргоҳҳои президенти Исроил баргузор шуд Аз ҷиҳати аҳамияти худ ин ҷоиза бо ордени Легиони Шараф ва Ордени Империяи Бритониёи Фаронса қобили муқоиса аст. Ин медал ба шахсони алоҳида ва ташкилотҳо барои саҳми онҳо дар ҷомеаи Исроил, дар ҳифзи сулҳи тамоми ҷаҳон, инчунин барои саҳми онҳо дар ҳаёти иҷтимоӣ ва фарҳангии Исроил ва ҷаҳон тақдим карда мешавад. Медалро рассом Йосӣ Матитайҳу таҳия кардааст.

Эзоҳ
----

1. ↑  В Израиле впервые вручается "Президентская медаль", еврейский орден Почетного легиона(рус.). *NEWSru.co.il*. 15 августи 2020 санҷида шуд.
**Кони ангишти Фон-Яғноб** дар ҳудуди ноҳияи Айнии вилояти Суғд дар масофаи 130 км аз тарафи Шимолу-Ғарбии ш. Душанбе ҷойгир шудааст. Кони ангишт дар масофаи 24 км қад-қади дарёҳои Яғноб ва Фон-Дарё тӯл кашида ва нишебии қаторкӯҳҳоиЗарафшон ва Ҳисорро дар баландии 1600-3600 м аз сатҳи баҳр ишғол кардааст. Дар ғафсии қабатҳои ангиштдори давраи юра зиёда аз 50 қабат ва зерқабатҳои ангишт ошкор карда шудаанд, ки аз инҳо 16-тоаш дорои иқтидор корӣ мебошанд.

Кони ангишт хеле ҷолиби диққат мебошад: ангишти кон баландсифати коксашавандаи навъӣ Г (газовый)- газдор ва ГЖ (газовый-жирный) - газдор-равғандор. Захираи дурнамо зиёда аз 0,9 млрд. тонна ва тарозӣ қарибии 400 млн. тонна. 
Кони ангишти коксшавандаи Фон-Яғноб пешсафи саноати ангишти ҷумҳурӣ ба ҳисоб меравад. Кони анигшт аз соли 1983-ӯм аз тарафи шахтаи ҳамном коркард мешавад. То имрӯз истихроҷи ангишт бо тарзи нақбӣ (штольневым) ба миқдори маҳдуд вобаста ба кам будани талабот ба ангишт ва ҳолати душвори иқтисодии корхона, бурда мешавад. 

Истихроҷи максималии ангишт ба ҳаҷми зиёда аз 50 ҳаз. тонна соли 1988-ӯм расида буд. Солҳои охир ангишт ба ҳаҷми 8-10 ҳаз. тонна истихроҷ карда мешаваду халос. Системаи коркард – камерӣ-сутуни (камер¬но-столбовая)-и ангиштканӣ бо усули тарконидани чоҳ (буровзрывным способом).

Аз 18 қабати кори ангишт 5-то қабат дорои хусусият баланди коксшавӣ мебошад, ки гудозишро бо воситаи омехтаи хуногун талаб менамояд. Захираи ангишти дигар қабатҳо ашъёи хуби энергетикӣ мебошанд. Иқтидори қабатҳо аз 1,0 то 14,5 метр мерасад.

Лоиҳаи сохтмони карьери «Шарқӣ» («Восточный») бо иқтидори 315 ҳаз. тонна ангишт дар як сол таҳия карда шудааст. Мумкин аст, ки истихроҷи ангишт то 1200 ҳаз. тонна дар як сол зиёд карда шавад.

ТАВСИФИ СИФАТИИ
---------------

* ангиштсанги кони «Фон-Яғноб»
* Нишондодҳо Миқдор
* Намнокӣ 0,35-1,88 %
* Хокистарнокӣ 3,99-24,54 %
* Сулфури умумӣ 0,1-1,96 %
* моддаҳои хориҷшаванда 23,11-36,90 %
* Ҳарорати сӯзиш 7936-8463 ккал/кг (33,43,35,43 МҶ/кг)
* Карбон 80,43-86,82 %
* Гидроген 4,73-6,10 %
* Нишондоди пластоматерӣ х=22"42 мм; у=0"11 мм
* Сумма витрена 42,6-71,6 %

Пайвандҳо
---------

* Сомонаи Вазорати Энергетикаи ҶТ Бойгонӣ шудааст 4 феврали 2009  сол.
**Иттиҳодияи демократи масеҳии Олмон** (**CDU** олмонӣ: *Christlich Demokratische Union Deutschlands*) — ҳизби сиёсӣ дар Олмон аст, ки 26 июни 1945 дар кишваре, ки Иёлоти Муттаҳида, Бритониё ва Фаронса ишғол кардааст, таъсис ёфтааст.

Таърих
------

Соли 1870 ҳизби Марказӣ ташкил карда шуд, ки иттифоқчии он дар Бавария аз соли 1919 Ҳизби Халқии Бавария буд. Дар соли 1933 Ҳизби марказӣ худро пароканда кард. Дар соли 1945 4 Ҳизби марказӣ барқарор карда шуд, ки дар ҳар як минтақаи ишғолӣ яктоӣ буд, вале аксарияти роҳбарияти ҳизби марказӣ бо баъзе аъзоёни Ҳизби миллии халқии Олмон 4 иттифоқи христианҳои демократ ташкил карданд. ИХД-и федералӣ соли 1949 бо роҳи муттаҳид намудани се ИХД минтақавӣ таъсис ёфта буд. Ба ғайр аз онҳо **Ҳизби Халқии масеҳиёни сотсиалии Баден** ба ИХД дохил шуд.

Дар ибтидо CDU як ҷунбиши шаҳрвандӣ буд, ки бояд як «ватани сиёсӣ» барои намояндагони католикҳо ва протестантҳо гардад. Мафҳуми «иттифоқ» дар номи ҳизб мебоист принсип ва характери интегратсионии ин ҳизби халқиро ба атрофиён возеҳ гардонад. Ҳанӯз соли 1945 ИХД дар Берлини Ғарбӣ ва Келн лоиҳаҳои барномавии худро иҷро мекард. Вай дар таҳти роҳбарии аввалин раиси он Конрад Аденауэр (1950—1966) давраи тараққиёти босуръатро аз cap гузаронд. Соли 1957 иттифоки ИХС/ИХД — дар Бундестаг аксарияти мутлақро ба даст овард ва ин дар таърихи баъд аз ҷанги Олмон ягона маврид аст. Дар айни замон, CDU бар хилофи SPD — ҳизби маъмулӣ дар асоси узвияти инфиродӣ набуд, аммо ба шарофати сиёсати муваффақи Конрад Аденауэр, CDU аз дастгирии васеи интихобкунандагон бархурдор буд.

  

30 июни соли 1989 кариб 668 ҳазор нафар буд. Раисони ҳизб пас аз Конрад Аденауэр (1950—1966) Людвиг Эрхард (1966—1967), Курт Георг Кизингер (1967—1971), Райнер Барзел (1971—1973), Хелмут Кол (1973—1998), Вулфанг Шойбле (1998—2000) буданд. Аз апрели соли 2000 то декабри соли 2018 Ангела Меркел вазифаи раиси ИХД-ро бар ӯҳда дошт. Аз 7 декабри соли 2018 то 22 январи соли 2021 Аннегрет Крамп-Карренбауэр дар вазифаи раиси CDU буд.

Намояндагони ИХД шаш маротиба президента Ҷумҳурии Федеративии Олмон шуданд: Ҳенрих Любке, Карл Карстенс, Рихард фон Вайтсзккер, Роман Ҳерсог, Ҳорст Кёлер ва Кристиан Вулф ва панҷ маротиба — канслерҳои федералӣ: Конрад Аденауэр, Людвиг Эрҳард, Курт Георг Кизингер, Ҳелмут Кол ва Ангела Меркел.

Эзоҳ
----

1. ↑  *Fiedler M.* Annegret Kramp-Karrenbauer ist neue CDU-Vorsitzende (нем.) // *Der Tagesspiegel* / Hrsg.: S. Casdorff — Deutschland: Verlag Der Tagesspiegel, 2018. — ISSN 1865-2263
2. ↑  *Carrel P.* German CDU Elects Kramp-Karrenbauer as New Party Leader (ингл.) // *The New York Times* / J. Kahn — Manhattan, NYC: The New York Times Company, A. G. Sulzberger, 2018. — ed. size: 1122400; ed. size: 1132000; ed. size: 1103600; ed. size: 648900; ed. size: 443000 — ISSN 0362-4331; 1553-8095; 1542-667X
3. ↑
4. ↑
5. ↑  *Thomas Sigmund.* Beim CDU-Parteitag gibt es drei Gewinner(олмонӣ).  Handelsblatt (7. Dezember 2018). 7 Декабри 2018 санҷида шуд.(пайванди дастнорас)
**Мушаки зидди жола** — мушакест барои пешгирии бориши жола.

Дар Тоҷикистон
--------------

Аз соли 1960 корҳои зидди жола дар назди Маркази илмӣ-тадқикотӣ ва метеорологии институти Осиёи Миёнаи экспедитсияи зидди жолаи Ҳисор таъсис дода шудааст. Рӯзӣ 5 майи соли 1963  дар водии Ҳисор майдони 46 ҳазор гектар зироатҳои кишоварзӣ, хусусан пахта, ангур ва дигар зироатҳо пурра бар асари боридани жола нобуд шудаанд.

Бо Қарори Шӯрои Вазирони Ҷумҳурии  Сотсиалистии Тоҷикистон   аз 6 марти соли 1964 «Дар бораи таъмини кори доимии экспедитсияи зидди жолаи Ҳисор», бо 5 адад нуқтаҳои мушакпарронӣ таъсис дода шуда буд. Баъди ин соли 1967 дастаи зидди жолаи ноҳияи Орҷоникидзеобод бо 7 адад нуқтаҳои мушакпарронӣ, соли 1968 дастаи зидди жолаи ноҳияи Регар  бо 5 адад нуқтаҳои мушакпарронӣ  таъсис дода шудааст.

Аз  соли 1971 корҳои зидди жола дар водии Вахш оғоз гардид ва ҳамон сол дастаи зидди жолаи ноҳияи Колхозобод бо 6 адад нуқтаҳои мушакпарронӣ таъсис дода шуда, ҳифзи зироатҳои кишоварзии хоҷагиҳои ноҳияҳои ноҳияи Колхозобод ва баъзе қисматҳои ноҳияҳои Ҷиликӯл ва Вахшро аз бориши жола ҳифз менамуд.

Соли 1976 дастаи зидди жолаи ноҳияи Бохтар (Курғонтеппа)  бо 7 адад нуқтаҳои мушакпарронӣ таъсис дода шуда буд, ки зироатҳои кишоварзии хоҷагиҳои ноҳияҳои Бохтар, Ғозималик, Хоҷамастон ва ноҳияи Вахшро аз бориши жола ҳифз менамуд.

Ҳамзамон соли 1980 дастаи зидди жолаи ноҳияи Ёвон бо 5 адад нуқтаҳои мушакпарронӣ таъсис дода шуда буд, ки заминҳои кишоварзии ин ноҳияро аз жола ҳифз менамуд.

Дар солҳои 1980—1990-ум дар қаламрави ҷумҳурӣ 6 адад дастаҳои зидди жола ва 36 адад нуқтаҳои мушакпарронӣ майдони 690 ҳазор гектар заминҳои кишоварзии хоҷагиҳои шаҳру ноҳияҳои Ҳисор, Шаҳринав, Турсунзода, Ваҳдат, Бохтар, Вахш, Ҷиликўл, Хоҷамастон Ёвон ва Ғозималикро бо истифода аз таъҷҳизоти зидди жола ҳифз менамуданд.

Бояд гуфт, ки бар асари воқеаҳои солҳои 90-уми асри гузашта дастаҳои зидди жола дар ҷумҳурӣ пурра аз фаъолият бозмонда буданд. Сарраёсат фаъолияти худро солҳои 1994—1997 аз сар гирифт, соли 1998  3 дастаи зидди жола дар шаҳрҳои Ҳисор, Турсунзода ва ноҳияи  Ёвон ба роҳ монда шуд.

Баъди анҷоми ҷанги дохилӣ ва имзои созишномаи сулҳ суббот ба кишвар баргашт ва хадамоти жола низ чун аксари ниҳодҳои дигар фаъол гардид ва ҳоло яке аз муҳимтарин ниҳод дар мубориза зидди жола ба ҳисоб меравад. Солҳои 2010—2016 дастаҳои зидди жола қисман бо дастгоҳҳои мушакпарронии автоматикунонидашудаи «Элия-2» таъмин карда шуда, барои таъмини ҳифзи зироатҳои кишоварзии хоҷагиҳои ҷумҳурӣ аз офатҳои табии бориши жола аз мушакҳои зидди жолаи «Алазан-6» истифода мекунанд.

Эзоҳ
----

1. ↑  Саҳифае аз таърих: Корҳои зидди жола дар Ҷумҳурии Тоҷикистон. *www.khf.tj*.  КҲФ Тоҷикистон. 21 апрели 2020 санҷида шуд.
|  |
| --- |
| Унсури холии Викидода |

**Медали Хидмати шоиста** — медали давлатии Ҷумҳурии Тоҷикистон, ки бо он хидматчиёни ҳарбии қӯшунҳои сарҳадӣ, дигар шахсон барои корнамоиҳо ва хидматҳои махсус ҳангоми ҳифзи сарҳади давлатии Ҷумҳурии Тоҷикистон, барои ҷасорату фидокорӣ, ҳушёрӣ ва ташаббускорӣ ҳангоми боздоштани вайронкунандагони сарҳади давлатӣ, барои кумаки фаъолона ба қӯшунҳои сарҳадӣ дар ҳифзи сарҳади давлатӣ сарфароз гардонида мешаванд..

Эзоҳ
----

1. ↑  Моддаи 20. Қонуни Ҷумҳурии Тоҷикистон аз 17.12.2020 № 1732 «Дар бораи мукофотҳои давлатии Ҷумҳурии Тоҷикистон». *mmk.tj*.  Маркази миллии қонунгузории назди Президенти Ҷумҳурии Тоҷикистон. 25 ноябри 2021 санҷида шуд.
**Мушоҳида**, мушоҳада (аз арабӣ - ба чашми худ дидан), идроки бомаромест, ки пайваста ба мақсаду вазифаҳои фаъолияти одам сурат мегирад. Мушоҳида таърихан ҳамчун қисми таркибии амалиёти меҳнатӣ инкишоф меёбад, ки ба воситаи он мувофиқати маҳсули меҳнат бо нақшаи идеалии он муқоиса карда мешавад. Баробари мураккаб гардидани воқеияти иҷтимоӣ ва амалиёти меҳнатӣ мушоҳида ба ҷанбаи мустақили фаъолият (мушоҳидаи илмӣ, мушоҳида ҳамчун ҷузъи ҷараёни эҷоди бадеӣ ва ғайраҳо) табдил ёфт. Ба туфайли инкишофи илм мушоҳида беш аз пеш мураккаб гардид.

* Энциклопедияи Советии Тоҷик : [дар 8 ҷ.] / сармуҳаррир  А. С. Сайфуллоев. — Д. : СИЭСТ, 1978—1988.
**«Мегирам ҳаминае» (рақс)** – рақси халқии тоҷикон мебошад.

Тавсифи мухтасар
----------------

Дар майдон тоқиеро мегузоранд. Ду раққос мисли хурӯсҳои ҷангида истода дар масофаи якуним-ду метр рӯ ба рӯ истода, дастонашонро дар пушташон занҷир месозанд. Ҳамин тавр онҳо пайкарашон ва каллаашонро андак ҷунбонда ҳалқаи тамошобинонро давр мезанад пойҳояшонро васеъ гузошта, ба пеш ҳам шуда, тоқиро бо дандонҳояшон гирифтинӣ мешаванд. Ин дам раққос борҳо «мегираме, ҳаминае» мегӯяд, тамошобинон «намегирие, ҳаминае!» гуфта, ҷавоб медиҳанд.

Маҳалли густариш
----------------

Водии Зарафшон

Вазъи имрӯзаи унсур
-------------------

Нимфаъол

Манобеъ
-------

1. ↑  Феҳристи миллии намунаҳои мероси фарҳанги ғайримоддӣ./ Пажӯҳишгоҳи илмӣ-тадқиқотии фарҳанг ва иттилооти Вазорати фарҳанги ҶТ. Сармуҳаррир Раҳимов Д. Мураттибон: Раҳимов Д. Қличева Н. Муҳаммадиев Ҳ. Муродов М. Обидпур Х. Қодиров Ф. Аминов А. Холмуродов З. – Душанбе:«Аржанг»,2016. – 354 с.
2. ↑  Феҳристи миллии намунаҳои мероси фарҳанги ғайримоддӣ.(тоҷ.). *www.pitfi.tj*. 1 ноябри 2019 санҷида шуд.
Соҳили баҳр дар Маҷуро, феврали соли 1973
**Маҷуро** ( англ. Majuro Majuro [ˈmædʒəroʊ] ) - пойтахти давлати ҷазираҳои Маршалл дар Уқёнуси Ором. 

Шаҳр дар болои атолли ҳамном, ки аз 64 ҷазира иборат аст, сохта шудааст. Он як фурудгоҳ ва бандари баҳрӣ дорад. Аҳолии асосӣ дар ҷазираҳои *D - U - D*  муттаҳид шудаанд (*Делап — Улига — Ҷаррит*, *Delap — Uliga — Djarrit* — аз ҷануб ба шимол номбар шудаанд, ки дар дар охири қисми шарқи *атолл* воқеъ мебошанд). Улига - минтақаи асосии тиҷорат, маркази бонкӣ ва сайёҳӣ. Дар Улига Коллеҷи ҷазираҳои Маршалл, мактаби миёна ва ибтидоӣ воқеъ мебошад. Идораҳои давлатӣ дар ҷазираи Делап ҷойгир шудаанд. Делап инчунин якчанд мағозаҳои бузург дорад. Дар Ҷарритт асосан биноҳои истиқоматӣ, мактабҳои ибтидоӣ ва миёна мавҷуданд. Дар қисми ғарбии атолл, дар масофаи 30 км аз *D - U - D,* шаҳраки Лаура, ноҳияи истиқоматии афзоянда бо соҳили фароғатӣ маъмул аст. Мактаби миёнаи ҷазираҳои Маршалл дар қисми шимолии Маҷуро, дар ҷазираи Рита ҷойгир аст. 

Масоҳати худи атолл ҳамагӣ 9,71 км², масоҳати ҳавзаи баҳриаш (лагунааш) 295 км² аст. Дар байни сайёҳон, дар ҷазира машғулияти машҳур варзиши моҳидорӣ ва дайвинг аст. Маҷуро маркази муҳими ҷазираҳои Маршалл барои ҳамлу нақли ҳавоӣ ва баҳрӣ мебошад. 

Дар давраи Ҷанги Дуюми Ҷаҳонӣ, 30 январи соли 1944, нерӯҳои ИМА Маҷураро ишғол карданд, ки қаблан нерӯҳои Ҷопон дар он ҷо буданд .

Бародаршаҳрҳо
-------------

| Шаҳр | Минтақа | Кишвар | Соли |
| --- | --- | --- | --- |
| - | Гуам | ИМА | 1973 |
| Тайпей |  | Ҷумҳурии Чин Тайван | 1999 |
| Кавайи | Нара | Ҷопон |  |

Эзоҳ
----

1. ↑  Taipei - International Sister Cities. *Taipei City Council*(пайванди дастнорас — *таърих*). 23 августи 2013 санҷида шуд. Баргирифта аз сарчашмаи аввал 2 ноябри 2012.

Пайванд
-------

* Links for the Republic of the Marshall Islands(англ.)(пайванди дастнорас — *таърих*). Баргирифта аз сарчашмаи аввал 24 май 2006.

Эзоҳ
----



| ⚙️ Пойтахтҳои Австралия ва Уқёнусия |
| --- |
| Пойтахтҳои давлатҳои мустақил | Апиа • Веллингтон • Канберра • Маҷуро • Нгерулмуд • Нукуалофа • Паликир • Порт-Вила • Порт-Морсби • Сува • Фунафути • Хониара • Тараваи Ҷанубӣ • Ярен | Уқёнусия дар харитаи ҷаҳон |
| Пойтахтҳои давлатҳои вобаста | Аваруа • Адамстаун • Алофи • Кингстон • Мата-Уту • Нумеа • Паго-Паго • Папеэте • Сайпан • Хагатна |


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая китайская
* Большая российская (старая версия)
* Britannica (онлайн)
* Universalis

 |
| Дар феҳристҳои китобшинохтӣ | 
* GND: 4646776-2
* VIAF: 238780010
* WorldCat VIAF: 238780010

 |
**Гулӯлаҳои оташфишонӣ** — маводди дағали сангине, ки ҳангоми шуъла задани оташфишонҳо ба сатҳи Замин дар шакли моеъ ё хамира берун партофта шуда, баъди бархӯрдан ба замин ин ё он шаклро мегиранд.

гулӯлаҳои оташфишонӣ вобаста ба ғилзати гудоза шаклҳои гуногун доранд. Андозаашон аз 1 то 7 см мешавад. Андозаи кӯндаланги онҳо аз 2,5-3 см то даҳҳо м буда, даҳҳо тонна вазн дорад. Гуногунии шаклу вазни гулӯлаҳои оташфишонӣ ба таркиби кимиёии тафтаҳои вулканӣ ва ҳолати физикии маводди партофташуда вобаста аст. гулӯлаҳои оташфишонии гирду кулчамонанди пластикии часпак дар натиҷаи партоби тафтаҳои дар ҳаво тобхӯрда ба Замин афтида пачақ мешавад. Аз тафтаи тобхӯрдаи ҷинсҳои асостаркиб (базалт) шакли гирди салламонанд, аз тафтаи турштаркиб, ки таркибаш аз SiO2 ғанӣ аст ва часпакиаш бештар мебошад, гулӯлаҳои ғайрисимметрию кунҷдор ҳосил мешаванд. Аз рӯи сохт гулӯлаҳо яклухт, паршакл, кафкдор ва ковоку газдор мешаванд. Дар баъзе минтақаҳо маводди гулӯлаҳои оташфишониро ҳамчун масолеҳи бинокорӣ истифода мебаранд (Арманистон, Итолиё, Курил). Дар Тоҷикистон гулӯлаҳои оташфишонӣ дар қ-кӯҳҳои Қурамаву Ҳисор дар дохили ҷинсҳои вулкании давраҳои карбон ва перм вомехӯранд.

Эзоҳ
----

Адабиёт
-------

* Гулӯлаҳои вулканӣ / К. Вазиров // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Брокгауза и Ефрона

 |
**Кони ангишти Шӯроб** Кони ангишти бӯри Шӯроб дар масофаи 100 км дуртар аз қисмати Ҷанубу-Ғарбии шаҳри Хуҷанди вилояти Суғд ҷойгир шудааст. Кони ангишт дар шимоли доманаи қаторкӯҳҳои Туркистон воқеъ буда ба ҳудуди Ҷумҳурии Қирғизистон тӯл кашидааст.

Дар кон панҷто майдони бисёрқабатаи ангиштдор бо захираи умумии 300 млн. тонна ва захираи тарозии 130 млн. тонна мавҷуд мебошад. Ангишти кони мазкур бӯрранг буда, ашёи энергетикӣ мебошад ва ба гурӯҳи хокистарнокиаш миёна (7-17%) дохил шуда ба ангишти миқдори зиёди кислотаи гуминӣ дошта тавсиф дода мешавад. 
Кони ангишти бӯри Шӯроб аз тарафи ҶСШК «Ангишт» коркарду истифода бурда мешавад. Ин яке аз кони аввалин дар Осиёи Миёна мебошад.

Истихроҷи анигшт, ки дар ин кон аз соли 1902-ӯм оғоз гардида буд мунтазам бурда мешавад. Қабати асосии корӣ ин қабати «В» ба ҳисоб меравад, ки иқтидораш то 22 метр мерасад.

Дар ин ҷой соли 1939-ӯм ба қатори шахтаҳои амалкунанда шахтаи № 8 даромад, ки иқтидори лоиҳавии истеҳсолиаш ба 600 ҳаз. тонна дар як сол баробар аст.

Кони ангишт аз майдонҳои алоҳидаи ангиштдори Шӯроб-1, Шӯраб-2, Самарқандк (Шимолӣ ва Ғарбӣ) ва Шӯроб-3 иборат мебошад, ки аз инҳо Шӯроб-3 ва Самарқандыки Ғарбӣ дар ҳудуди Ҷумҳурии Қирғизистон воқеъ мебошанд ва вобаста ба сохти геологӣ, тектоникӣ ва ангиштдорӣ майдонҳо аз якдигар фарқ мекунанд. Баландии мутлақи сатҳи майдони кон ба 1160-1306 метр мерасад. Захираҳои анигшти ҳудуди майдони шахтаи № 8 28 млн. тоннаро ташкил менамояд.

Параметрҳои асосии ангишт

Ангишти истихроҷшудаи БҚ – бӯри қаторӣ (БР - бурый рядовой) ба намудҳо ҷудо карда шуда бо чор навъ ба фурӯш бароварда мешавад – навъи «Б» ГОСТ 7049, навъи «Б-2» ва БТК – бӯри тахтасанги калони – (БПК-бурый плитно-крупный) – ҳаҷмаш зиёда аз 50 мм.
Навъӣ Б-2 БОМ – (бурый, орех с мелким) бӯри чорамғзшакли майдаи ҳаҷмаш 13-15 мм. Навъӣ Б-2 БСШ – (бурый, семечко со штыбом) бӯри семичкашакли хокаи ҳаҷмаш 0-13 мм. Навъӣ Б-3 БР – (бурый рядовой) бӯри қатории ҳаҷмаш 0-200 мм.

ТАВСИФИ СИФАТИИ
---------------

* ангишти бӯри кони «Шӯроб»
* Нишондодҳо Миқдор
* Намнокӣ 13,1 %
* Хокистарнокӣ 12,5 %
* Сулфури умумӣ 1,05 %
* Ҳарорати сӯзиш 6679 ккал/кг (27,96 МҶ/кг)
* Карбон 78,0 %
* Гидроген 5,2 %

Пайвандҳо
---------

* Сомонаи Вазорати Энергетикаи ҶТ Бойгонӣ шудааст 4 феврали 2009  сол.
**Муъмин Шарифзода** (*Шарифзода Муъмин Машокир*; зод. 16 апрели 1965, ноҳияи Ашт) — иқтисоддон, доктори илмҳои иқтисод, профессор.

Зиндагинома
-----------

Мумин Машокир Шарифзода соли 1965 дар ноҳияи Ашт деҳаи Понғоз таваллуд шудааст. Соли 1991 Донишкадаи савдои советии кооперативии шаҳри Новосибирскро бо ихтисоси молшиносӣ ва ташкили савдои молҳои хӯрокворӣ, иқтисодчӣ хатм кардааст.
Шарифзода Мумин Машокир тайи солҳои 1982—1983 ба ҳайси коргари совхози Съезди ХУ- уми КПСС ноҳияи Ашт фаъолият бурдааст. Давоми солҳои 1983—1985 дар сафи Қувваҳои мусаллаҳи Шӯравӣ хидмат кардааст. Солҳои 1985—1987 донишҷӯи Техникуми кооперативии шаҳри Ленинобод; солҳои 1987—1991 донишҷӯи Донишкадаи советии савдои кооперативии шаҳри Новосибирск; солҳои 1991—1994 аспиранти Академияи кооперативии матлуботи Сибир; солҳои 1994—1997 директори ҶММ «Шарбат»-и шаҳри Новосибирск буд.
Солҳои 1997—1998 ба вазифаҳои дотсенти кафедраи маркетинги Донишгоҳи давлатии ҳуқуқ, бизнес ва сиёсати Тоҷикистон, солҳои 1998—2005 мудири кафедраи тиҷорат ва ҳуқуқи Донишгоҳи давлатии тиҷоратии Тоҷикистон дар шаҳри Хуҷанд, солҳои 2005—2008 ҷонишини директори ДДТТ шаҳри Хуҷанд фаъолият бурдааст.
Аз соли 2008 то имрӯз ба ҳайси ректори Донишгоҳи давлатии тиҷорати Тоҷикистон ифои вазифа намудааст.
Профессор Шарифзода Мумин Машокир барои хидматҳои шоён бо медали «Хизматҳои шоиста» сарфароз гардонида шудааст. Ӯ бо Қарори Ҳукумати Ҷумҳурии Тоҷикистон аз 15 марти соли 2017 № 131 ректори Донишгоҳи давлатии ҳуқуқ, бизнес ва сиёсати Тоҷикистон

Эзоҳ
----

1. ↑  МУАРРИФИИ РЕКТОРИ НАВИ ДОНИШГОҲИ ДАВЛАТИИ ҲУҚУҚ, БИЗНЕС ВА СИЁСАТИ ТОҶИКИСТОН. 21 марти 2017 санҷида шуд. Баргирифта аз сарчашмаи аввал 20 марти 2017.
2. ↑  Дар бораи Ректори Донишгоҳи давлатии ҳуқуқ, бизнес ва сиёсати Тоҷикистон таъйин намудани Шарифзода М. М.. 21 марти 2017 санҷида шуд. Баргирифта аз сарчашмаи аввал 19 марти 2017.
**Маҷлисҳои ҳукумат** – маҷлисҳои Ҳукумати Ҷумҳурии Тоҷикистон шакли асосии фаъолияти Ҳукумати ҶТ мебошад. Маҷлисҳои Ҳукумати Ҷумҳурии Тоҷикистон моҳе камаш як маротиба гузаронида мешаванд ва дар сурате салоҳиятнок ҳисоб мегарданд, ки агар дар онҳо камаш аз се ду ҳиссаи аъзои укумати ҶТ иштирок дошта бошанд.

Дар маҷлисҳо масъалаҳое, ки ба салоҳияти Ҳукумати Ҷумҳурии Тоҷикистон тааллуқ доранд, баррасй мешаванд. Дар Маҷлисҳои Ҳукумати ҶТ қарорҳо бо тарафдории аксарияти шумораи умумии аъзои Ҳукумати ҶТ қабул мешаванд. Дар маҷлисҳои Ҳукумати ҶТ шахсони дигар низ ҳуқуқ доранд мутобиқи тартиби муқарраркардаи Ҳукумати ҶТ иштирок намоянд. Ҳукумати ҶТ метавонад маҷлисҳои пӯшида гузаронад.
Тартиби тайёр кардан ва гузаронвдани Маҷлисҳои Ҳукумати ҶТ мугобиқи Дастури Ҳукумати Ҷумҳурии Тоҷикистон, ки онро Ҳукумати ҶТ тасдиқ мекунад, сурат мегирад. Маҷлисҳои Ҳукумати Тоҷикистонро Раиси Ҳукумати ҶТ ё бо супориши ӯ Сарвазири ҶТ мегузаронад. Рафти маҷлисҳои Ҳукумати ҶТ ва қарорҳои он бо тартиби муқарраркардаи Ҳукумат аз тариқи воситаҳои ахбори умум пахш мегарданд (моддаи 23 Қонуни Конститусионии Ҷумҳурии Тоҷикистон «Дар бораи Ҳукумати Ҷумҳурии Тоҷикистон» аз 12 майи с. 2001).

Нигаред
-------

* Ҳуқуқ

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. — Душанбе: ЭР-граф, 2009. — с. 285-286
«Натюрморт» Хуан Санчес Котан
«Наҳорӣ» Веласкес
**Бодего́н** (исп. *bodegón* аз bodega «трактир, ошхона»; ш. ҷ. *бодегонес*) — наққошии натюрмортӣ ё жанрию натюрмортӣ, ки хосси санъати тасвирии Испониёи садаи XVII буд.

Вожаи испании «бодегон» дар ибтидо маънии «қаҳвахона, майкада ё ошхона»-ро дошт ва баъдтар нисбат ба ҳама гуна натюрмортҳо бо хӯрок истифода бурда мешуд. Лавҳаҳои ин жанри маишӣ зиндагии мардуми одӣ, саҳнаҳои таомпазӣ дар матбаҳро нишон медоданд. Поягузори ин жанр наққош ва ҳаккоки испаниягӣ Франсиско Эррерои Калонӣ буд. Баъдан ин сабкро шогири ӯ Д. Велескес муваффақона идома дод.

Эзоҳ
----

1. ↑  renesans.ru Искусство XVII века. Испания

Сарчашма
--------

* Бодегонес // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Гунбази сабз** ё **гунбази Паёмбар** (ар. القبة الخضراء‎) — қабри паёмбар Муҳаммад (с) ва ду халифаи солиҳин Абубакр ва Умар ибни Хаттоб дар ҳамонҷост, дар дохили масҷиди Масҷид ал-Набавӣ дар шаҳри Мадинаи Арабистони Саудӣ ҷойгир шудааст.

Таърих
------

Санаи дақиқи бунёди гунбаз маълум нест, аммо тавсифи онро дар дастнависҳо аз ибтидои асри 12 дидан мумкин аст. То соли 1279 дар болои қабр гунбази чӯбини рангнашуда сохта шуда буд. Он баъдтар дар охири асри 15 ва соли 1817 аз нав сохта шуд. Дар соли 1837 гунбаз бори аввал ба ранги сабз ранг карда шуд ва бо номи Гунбази Сабз маълум шуд.

 Гунбази сабз дар маҷмааи масҷиди Масҷид ан-Набавӣ

Эзоҳ
----
«**Бода**» — тарона, оҳанги маросимии аҳди Сосониён.

«Бода» ба силсилаи оҳангу таронаҳои қисми аввали «Хусравониёт»-и Борбади Марвӣ мансуб буда, барои маросимҳои ҷашнороии Хусрави Парвиз эҷод шудааст. Дар адабиёти хаттии мусиқию адабии садаҳои 10–12 «Бода» яке аз таронаҳои машҳури он айём зикр шудааст. Дар асрҳои 12–14 («Мақолиду-л-улум»-и Ҷурҷонӣ, «Рисола дар илми мусиқӣ»-и Муҳаммади Нишопурӣ ва ғайра) низ «Бода»-ро ёд кардаанд. Дар мусиқии имрӯзаи халқӣ ва классикии тоҷик ба ин ном шуъба ё гӯшаи созию овозӣ амал надорад.

Эзоҳ
----

Адабиёт
-------

* Энциклопедияи адабиёт ва санъати тоҷик. Ҷ. 1. Д. 1988;
* Раджабов А. Борбад: эпоха, традиция и новаторства. Д. 2010;
* Раджабов А. Эҷод ва иҷрои мусиқӣ дар садаҳои 1V–V11. Д. 2011;
* شرح ردیف موسیقئ ایران.تهران، ۱۳۴۶ هـ. ش.؛
* فرصتئ شیرازی. بحور الالحان. تهران، ۱۳۴۲.؛
* مهدئ ستایشگر. نامنامۀ موسیقئ ایران زمین. تهران، ۱۳۷۸.؛
* رضا قلخان حدایت. فرهنگ انجمن آرای ناصری. تهران، ۱۳۰۴ هـ. ش.؛
* نصرت الله حدادی. فرهنگ موسیقئ ایران. تهران، ۱۳۷۵ هـ. ش

Сарчашма
--------

* Бода / А. Раҷабов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Рамазон Ҳоҷимуродович Абдулатифов** (зод. 4 август 1946, Gebguda[d], ҶМШС Доғистон[d]) — ходими давлатӣ,олим, доктори илми фалсафа (1985), профессор (1987). Узви хориҷии Академияи илмҳои Тоҷикистон (2009). Собиқ сафири Фавқулода ва Мухтори Федератсияи Русия дар Ҷумҳурии Тоҷикистон (2005—2009).

Президенти Ҷумҳурии Доғистон аз 8 сентябр то 31 декабри 2013 (муваққатан иҷрокунандаи вазифаи Президенти Ҷумҳурии Доғистон аз 28 январ то 8 сентябри 2013). Раҳбари Ҷумҳурии Доғистон аз 1 январи 2014 то 3 октябри 2017.

Зиндагинома
-----------

Рамазон Абдулатифов Донишгоҳи давлатии Доғистонро ба поён расондааст (1975). Муаллим, мудири кафедраи фалсафаи Омӯзишгоҳи олии муҳандисии баҳрии Мурманск (1978—1987). Мудири кафедраи фалсафаи Институти омӯзгории Доғистон (1987—1988). Мушовир, мудири бахши таҳлил ва пешгӯии Шуъбаи сиёсати миллии КМ ҲКИШ (1988—1990). Намояндаи мардумии РСФСР (1990), Раиси Шӯрои миллатҳои Шӯрои Олии РСФСР-ФР (1990—1993). Муовини аввали раиси Кумитаи давлатии ФР оид ба корҳои федератсия ва миллатҳо, муовини аввали вазири ФР оид ба корҳои миллатҳо ва сиёсати минтақавӣ (1993—1994). Намояндаи Шӯрои Федератсияи Маҷлиси Федералии ФР, муовини Раиси Шӯрои Федератсияи Маҷлиси Федералии Федератсияи Русия (1994—1995). Намояндаи Думаи Давлатии Маҷлиси Федералии Федератсияи Русия (1995—1997). Муовини Раиси Ҳукумати ФР оид ба масъалаҳои миллӣ, масъалаҳои рушди Федератсия ва худидораи маҳаллӣ (1997—1998). Вазири сиёсати миллии Федератсияи Русия (1998—1999). Вазири ФР (1999—2000). Собиқ сафири Фавқулода ва Мухтори Федератсияи Русия дар Ҷумҳурии Тоҷикистон (2005—2009)
Ректори Донишгоҳи давлатии фарҳанг ва ҳунар (Москва) (2009- то имрӯз). Самтҳои асосии фаъолияти илмӣ: фалсафа, сиёсати миллӣ ва байналмилалӣ.

Ҷоизаҳо
-------

Бо ордени Дӯстӣ (Россия), медали «Ба хотираи 850-солагии Москва» сарфароз гардидааст.
Арбоби шоистаи илми Федератсияи Россия (2001).

Эзоҳ
----

1. 1 2
2. ↑  выгрузка данных Freebase — Google.

Адабиёт
-------

* Академияи илмҳои Ҷумҳурии Тоҷикистон. Ҳайати шахсӣ. — Душанбе: Дониш, 2011. — 216 с.

Пайвандҳо
---------

* Сомонаи шахсӣ Бойгонӣ шудааст 24 октябри 2007  сол.
**Кони ангиштсанги Миёнаду** дар ноҳияи Тавилдара наздик ба сарҳади Вилояти Мухтори Кӯҳистони Бадахшон воқеъ мебошад. Кони мазкур дар шароити мусоиди физикию-географӣ ҷойгир аст. Аз шоҳроҳи Душанбе-Хоруғ то пос. Миёнаду дар масофаи 41 км роҳи беҳтаркардашудаи автомобилгарди бефарш мегузарад. Аз пос. Миёнаду то кони ангишти ҳамном роҳи муввақатии автомобилгарди бефарш дар масофаи 8 км сохта шудааст.
Кони мазкур дар дарозии 20 км тӯл кашидааст. Дар обтақсимкунаки дарёҳои Миёнаду - Йохнак-дара 7-то қабати кории ангиштсаг зохир гардидааст, ки ба тарафи шарқ хобидаанд.
Кон имконият медиҳад, ки ангишт бо тарзи кушода истихроҷ карда шавад. Мумкин аст, ки самаранокии истихроҷи ангишт дар як сол то ба 100 ҳаз. тонна расонида шавад.
Кони ангишти Миёнаду дар ҷумҳурӣ дорои аҳамияти стратегӣ мебошад. Аз 7-то қабати кории ангишти минтақа як қабат омӯхта шудааст, ки дар он захираҳо ба гурӯҳи С1 ба миқдори 2252 ҳаз. тонна ба ҳисоб гирифта шудааст. Захираҳои дурнамои кони ангишт 675 млн. тоннаро ташкил менамоянд. 
Дар кони мазкур қабати II-ӯм дорои аҳамияти саноатӣ мебошад, ки ба масофаи 2100 метр тӯл кашида 530 метр паст фаромадааст. Иқтидори қабати ангишт аз 2,28 м то 3,9 м, қиммати миёна – 2,85 м. Таркиби қабати ангишт мураккаб буда аз 4-то табақа, ки бо қабатҳои моддаҳои ғафсиашон 0,05-0,1 м ҷудо шудааст, иборат мебошад.
Кони ангишт ба ду комплекси ангиштдор ҷудо шудааст: давраи триас ва давраи юра.
Кони ангишти Миёнаду дар Осиёи Миёна ягона кони ангишт мебошад, ки дар ин ҷо қабатҳои саноатии давраи триас инкишоф ёфтаанд, ки то ҳол тадқиқот рафта истодааст.

ТАВСИФИ СИФАТИИ 

ангишти кони «Миёнаду»
Нишондодҳо Миқдор
Хокистарнокӣ 11,1-30,0 % (миёна – 24,2%)
миқдори миёнаи сулфур 1,25 %
миқдори миёнаи моддаҳои хориҷшаванда 34,8 %
Ҳарорати баландтари сӯзиш 35057 кҶ/кг

Пайвандҳо
---------

* Сомонаи Вазорати Энергетикаи ҶТ Бойгонӣ шудааст 4 феврали 2009  сол.
**Илҳом Юлдошев** - Аз соли 2003 узви Конфедератсияи байналхалқии журналистон аст.

Зиндагинома
-----------

Илҳом Юлдошев соли 1962 дар деҳаи Қалъачаи Калони шаҳри Ӯротеппа (ҳоло Истаравшан) таваллуд ёфтааст. Солҳои 1969 - 1979 дар мактаби миёнаи рақами 7 таҳсил намуда, баъди хатми он соли 1979 ба бахши рӯзонаи факултаи механика ва математикаи УДТ (ҳоло ДДМТ) дохил мешавад. Баъди ба итмом расонидани Университет, моҳи июли соли 1984 бо роҳхати Вазоратн маорифи Ҷумҳурии Тоҷпкнстон ба ноҳияи Колхозобод (ҳоло Ҷ. Рӯми)-и вилояти Қӯргонтеппа (ҳоло Хатлон) ба кор меояд. Фаъолияти кориашро ҳамчун муаллими математика ва физика дар мактаби миёнаи рақами 51-и шаҳраки Гулистони ноҳияи Колхозобод оғоз намуд. Сипас, бо фармони шуъбаи маорифи комиҷроияи ин ноҳия соли 1985 ба мактаби рақами 10-и шаҳраки Колхозобод ба кор мегузарад. Соли 1987 аз округи интихоботии рақами 1-и шаҳраки Колхозобод депутати шӯрои ноҳия интихоб шудааст.
Соли 1988 ба зодгоҳаш - Ӯротеппа баргашта, муаллими математикаи мактаби миёнаи рақами 36 ба номи А.С. Пушкин таъйин мешавад. Солҳои 1991-97 ҷонишини директор оид ба таълим ва 1997-2000-ум директори мактаби номбурда таъйин мегардад.

Эҷодиёт
-------

Вақтҳои фориғ аз кор ба эҷоди шеър ва навиштани мақолаву лавҳа машғул мешавад. Аз моҳи сентябри соли 2000-ум то ҳол вазифаи котиби масъули рузномаи «Паёми Истаравшан»-ро дар уҳда дорад.
Аз соли 2003 узви Конфедератсияи байналхалқии журналистон аст. Чанд муддат аст, ки шеърҳояш дар матбуоти даврӣ чоп мешавад. Маҳсули қалами ӯро хонанда дар китобҳои дастаҷамъии «Дастагул», «Армуғони адибони Истаравшан» мутолиа намудааст.

**Китоби зиндагӣ**
Тори сафеди мӯят,
Ожангҳои рӯят,
Маънии гуфтугӯят,
Китоби зиндагӣ аст!
Ларзон ду дасти покат,
Дидаи намнокат,
Синаи чок-чокат,
Китоби зиндагӣ аст!
Асои такягоҳат,
Пурмаънӣ ҳар нигоҳат,
Тани надида роҳат,
Китоби зиндагй аст!
Ҳам қомати хамида,
Оби равони дида,
Ҷони ба лаб расида,
Китоби зиндагй аст!
**Давлати шоҳона**
Модарам, оғӯши гармат баҳри ман кошона аст,
Сар ба зонӯят гузорам, давлати шоҳона аст.
Ҳарфи некӯят бароям панду андарзи ҷаҳон,
Ҳар сухан, ҳар панди ту беҳтар зи сад дурдона аст.
Даст бикушову дуо бинмоӣ фарзандони хеш,
Ҳар дуои неки ту аз баҳри ман моҳона аст.
Оташи қалбат диҳад гармӣ ба дил, бар зиндагӣ,
Чашмаи меҳр, чашму рухсорат чароғи хона аст.
Қоматат дар зери бори зиндагӣ ҳамчун камон,
Дар бағал гӯё асои ту сутуни хона аст.
Нозам аз бахти баланду толеи фархундаам,
Дар барат бошам ба дил андӯҳу ғам бегона аст.
Модари ҷон то абад чун соябон бошӣ ба сар,
То абад васфат намоям суннату фарзона аст.

Эзоҳ
----

Баёзи адибони Истаравшан - Душанбе: "Эҷод", 2009.- 288 саҳ.
**Илёс** (ар. إلياس‎) — паёмбари исломӣ (*набӣ*) аст, ки ба қавми Исроил фиристода шуда буд. Дар Қуръон ду маротиба зикр шудааст. Дар Қуръон ӯро расул (*мурсал*), солиҳ, *мӯъмин* меноманд.

Таърих
------

Илёс (а) ба сӯи бани Исроил фиристода шуд ва шариати Мӯсо (а)-ро ҳидоят кард. Пас аз Мӯсо бани Исроил аз фармудаҳои Худо берун шуда, ба бутпарастӣ шурӯъ карданд. Барои даъвати бозгашт ба имон, Худованд ба бани Исроил паёмбарони зиёде фиристод, ки дар миёни онҳо Илёс низ буд. Дар Баалбек қабилаи паёмбар Илёс зиндагӣ мекард. Он ба бути асосии худ Баал (Ваал) муҷассамаи азиме қомат афрохт, ки баландиаш 8-10 метр буд. Илёс ҳамватанони худро даъват мекард, ки ибодати Баалро тарк кунанд ва ба Худо имон оваранд.

Мавъизаи Паёмбар (с) аз ҷониби қавмаш пазируфта нашуд. Қабилаҳои Илёс суханони ӯро дуруғ дониста, ӯро пеш карданд; барои ин ба онҳо ҷазои сахт дода шуд: хушҳолӣ, сар шуд, боиси кам шудани ҳосил, марги чорво ва гуруснагӣ гардид. Ба шарофати дуои паёмбар Илёс борон борид ва зиндагӣ дар қабила ба ҳолати муқаррарӣ баргашт, аммо бо гузашти вақт қабилаи Илёс пайғамбар боз ба бутпарастӣ баргашт, ки худро ба азоби абадии дӯзах маҳкум кард.

Илёс паёмбар пас аз тарк кардани қабилаи худ, дар байни қабилаҳои дигари исроилӣ омӯхтанро оғоз кард, ки яке аз онҳо ӯро хуб қабул кард. Илёс бо ёрии дуо як ҷавонеро шифо дод, ки номаш Ал-Яса буд, ки шогирди содиқи ӯ ва пайғамбари баъдӣ ба халқи Исроил шуд.

Эзоҳ
----

1. ↑  Али-заде, 2007.

Адабиёт
-------

* Илёс // Замин — Илля. — Д. : СИЭМТ, 2017. — С. 628. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 7). — ISBN 978-99947-33-89-9.


| **Паёмбарон дар Қуръон** |
| --- |
| **Расулон** | 
Одам (Одам *инҷил.*) • Нӯҳ (Нуҳ (дар инҷил)) • Иброҳим (Иброҳим (дар инҷил)) • Мусо (Моисей) • Исо (Иисус) • Муҳаммад |  |
| **Паёмбарон** | 

---

Идрис (Идрис (дар инҷил)) • Шис (Сиф) • Ҳуд (Евер) • Солиҳ • Лут (Лут (дар инҷил)) • Исмоил (Измаил) • Исҳоқ (Исаак) • Яъқуб (Иаков) • Юсуф (Иосиф) • Айюб (Иов) • Шуайб (Иофор) • Ҳорун (Аарон) • Юша ибн Нун (Иисус Навин) • Илёс (Илёс (дар инҷил)) • Аль-Яса (Елисей) • Зулкифл (Иезекииль) •  Ишмаил (Самуил) • Юнус (Иона) • Довуд (Давид) • Сулаймон (Соломон) • Закариё (Закариё (дар инҷил)) • Яҳё (Иоанн)

 |
**Гази Ферми**, **Ферми-газ** — гази иборат аз зарраҳои спинашон нисфӣ, ки ба омори Ферми-Дирак тобеъ мебошад.

Гази Фермие, ки аз зарраҳои таъсири мутақобиланадошта иборат аст, гази Ферми-и идеалӣ ном дорад. Ба гази Ферми электронҳои филиззоту нимноқилҳо, электронҳои атомҳои рақами атомиашон бузург, нуклонҳои ҳастаҳои вазнини атомӣ, газҳои квазизарраҳои спинашон нисфӣ тааллуқ доранд. Дар ҳарорати {\displaystyle T=0} К гази Фермии идеалӣ ба ҳолати асосии худ соҳиб буда, зарраҳои он тамоми ҳолатҳои квантиро бо энергияе (то ягон энергияи бузургтарин), ки ба зичии газ вобаста аст, пур мекунанд (онро энергияи Ферми — ЕF меноманд), вале ҳолати газ ҳангоми E ˃ EF будан озод мебошад (дигаргуншавии пурраи квантии гази Ферми) Дар ҳарорати Т≠0 К адади миёнаи пуршавии ҳолати квантии гази Фермии идеалиро бо функсияи тақсимоти Ферми шарҳ медиҳанд. Барои Гази Фермии ғайриидеалӣ низ, агарчи зарраҳои он дар ҳолатҳои муайяни квантӣ набошанд ҳам, энергияи ҳудудии Ферми вуҷуд дорад. Дар гази Фермии ғайриидеалии электронҳо дар филиз дар ҳароратҳои хеле паст дар натиҷаи ҷазби электронҳои импулсу спинашон баробар, вале муқобилсамт пайдо шудани ҷуфти электронҳои коррелятсияшуда (эффекти Купер) ва ба ҳолати фавқунноқилӣ гузаштани филиз имконпазир аст. Гази Фермии электронҳо дар атомҳои вазнинро бо модели Томас-Ферми шарҳ медиҳанд.

Эзоҳ
----

Сарчашма
--------

* Гази Ферми // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая каталанская
* Большая норвежская
* Большая российская (старая версия)

 |
| Дар феҳристҳои китобшинохтӣ | 
* BNF: 12262189c
* J9U: 987007538459205171
* LCCN: sh85042210

 |
**Газотурбово́з** — локомотиви муҳаррикаш газию турбинӣ.

Дар газотурбовоз аксаран таҳвили электрӣ истифода мешавад: муҳаррики газию турбинӣ ба генератор пайваст буда, ҷараёни аз он ҳосилшуда ба муҳаррикҳои электрӣ интиқол дода мешавад. газотурбовоз нисбат ба паровоз ва аз рӯйи баъзе нишондиҳандаҳо нисбат ба тепловоз бартарӣ дорад. Газотурбовоз аз паровоз ду баробар сабук ва аз тепловоз ду баробар кӯтоҳ аст. Бартарии газотурбовоз боз дар он аст, ки муҳаррикаш бо сӯзишвории моеъи пастсифату арзонтар (мазут, нафти коркарднашуда, конденсатҳои истеҳсолоти ангиштсанг ва ғайра) кор карда метавонад.

Таърих
------

Аввалин газотурбовозро ширкати швейсариягии Brown, Boveri and Cie соли 1938 истеҳсол карда буд. Аз рӯйи маълумоти дигар нахустин газотурбовоз дар ИМА соли 1948 сохта шудааст. Дар ИҶШС нахустин газотурбовоз соли 1954 сохта ва якчанд нусхаи озмоишӣ рӯйи кор оварда шуданд. Солҳои 70 садаи XX ба ҷойи газотурбовоз электровоз пайдо шуд. Соли 2007 дар Русия истеҳсоли газотурбовоз-ҳои таҷрибавӣ дар заминаи электровозҳо барқарор гардид. Суръати ин навъи газотурбовоз-ҳо 100 км/соат, иқтидорашон 8300 кВт буда, бо гази табиӣ кор мекунанд.

Эзоҳ
----

Сарчашма
--------

* Газотурбовоз // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Илёс Фахфох** (арб ар. إلياس الفخفاخ‎  ; тав. 1972) – арбоби давлатии Тунис, сарвазири Тунис (2020).

### Фаъолият ба сифати сарвазир

20 январи соли 2020 президент Қайс Саид ба Фахфох барои ташкили ҳукумати нав супориш дод  .

Парлумон шаби 27 феврали соли 2020 бо аксарияти овозҳои тарафдор 129, раъйи мухолиф 77 овоз ва як нафар бетараф ба тарафдории ҳукумати Фахфох  овоз дод. Ба хайати он 30 вазир ва ду котиби давлатӣ дохил шуданд, ки аксарияти онҳо мустакил буданд. Ба ҳукумат ҳамагӣ шаш зан шомил шуданд. Вазифахои асосии ҳукумат муборизаи зидди чинояткорй ва терроризм, ба мукобили баланд шудани нарху наво ва кашшокй, инчунин зидди фасод; афзоиши иктисодиёт ва шумораи чойхои кориро таъмин кардан буд  .

15 июли соли 2020 Фахфох пас аз он истеъфо дод, ки Ҳизби Наҳзат (Аннаҳда), ки бахше аз эътилофи ҳукумат буд, сартвазирро интиқод кард ва ӯро ба фасод муттаҳам кард, ибтикори раъйдиҳии эътимод ба дастгоҳи вазиронро дар парлумон (Эътилофи хурди исломгароӣ «Шаъну шараф», ё Ал-Карама, ва «Дили Тунис», ё Қалб-Тунис, Нобили Каруи )  кард..

Эзоҳ
----

1. ↑  *Frida Dahmani.* Désignation d’Elyes Fakhfakh à la tête du gouvernement tunisien : le pari risqué de Kaïs Saïed(фр.).  Jeune Afrique (21 janvier 2020). 22 январи 2020 санҷида шуд.
2. ↑  Le gouvernement Elyes Fakhfakh obtient la confiance du Parlement(фр.).  Business News (27 février 2020). 27 феврали 2020 санҷида шуд.
3. ↑  Tunisie. Sans surprise, le gouvernement de Elyes Fakhfakh obtient la confiance du Parlement(фр.).  Ouest France (27 février 2020). 29 феврали 2020 санҷида шуд.
4. ↑  Tunisia, la crisi fa saltare il premier(ит.).  la Stampa (15 luglio 2020). 17 июли 2020 санҷида шуд.

Пайвандҳо
---------

* Фахфах, Элиас. *Энциклопедия*.  ТАСС (27 феврали 2020). 29 феврали 2020 санҷида шуд.

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук

 |
| Фарҳангҳо ва донишномаҳо | 
* Treccani

 |
| Дар феҳристҳои китобшинохтӣ | 
* GND: 1242173757
* VIAF: 3747163335729103270004
* WorldCat VIAF: 3747163335729103270004

 |

| ⚙️ Сарвазирони Тунис |
| --- |
|  | 
* Ҳабиб Бурқиба
* Боҳӣ Адғам
* Ҳодӣ Нуира
* Муҳаммад Мзалӣ
* Рашид Сафар
* Зайналобуддин бин Алӣ
* Ҳодӣ Баккуш
* Ҳамид Қаруӣ
* Муҳаммад Ғаннушӣ
* Қоид Сибсӣ
* Ҳамодӣ Ҷаболӣ
* Алӣ Ариз
* Маҳдӣ Ҷамаа
* Ҳабиб Эссид
* Юсуф Шаҳид
* Илёс Фахфох
* Ҳишам Машишӣ
* Наҷло Будин

 |  |
**Мунико Онно Мориё Беллуччӣ** (итол. *Monica Anna Maria Bellucci*; тав. 30 сентябр 1964 (1964-09-30), Итолиё) — ҳунарпеша ва мудели итолиёӣ.

Зиндагинома
-----------

Вай 30 сентябри соли 1964 дар шаҳри Читто-ди-Костеллу, дар устони Умбриё, дар маркази Итолиё ба дунё омадааст. Фарзанди ягона дар хонаводаи корманди ширкати ҳамлунақл Поскуоле Беллуччӣ ва рассом Брунелло Бригонтӣ буд. Пас аз хатми мактаби миёна, вай ба донишкадаи ҳуқуқшиносии Донишгоҳи Перуҷӣ дохил шуд; барои пардохти таҳсил, вай ҳамчун мудел ба кор шурӯъ кард. Мунико аз хурдӣ барои мустақил будан саъй мекард, ки онро аксар вақт дар мусоҳибаҳо ба ёд меорад. Пас аз муваффақиятҳои назаррас дар кори мудел, соли 1988 Мунико ба Милон кӯчид ва худро комилан ба олами мӯд бахшид. Соли 1990, вай дар нахустин филм нақш офарид, аз ҳамон лаҳза корномаи ӯ дар филмсозӣ оғоз меёбад.

Эзоҳ
----

1. 1 2
2. ↑  filmportal.de — 2005.
3. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
4. ↑  *Cristian Nisticò.* Monica Bellucci: icona di bellezza tra moda e cinema.

**Lua error in Модул:External\_links at line 153: attempt to call field 'getWikidataRefHtml' (a nil value).**
**Мунира Усмоновна Аҳтамова** (зод. 18 марти 1967, Душанбе) — номзади илмҳои филологӣ, дотсент.

Зиндагинома
-----------

Соли 1989 Донишкадаи давлатии омӯзгории Душанбе ба номи Т. Г. Шевченкоро хатм кардааст. Солҳои 1989—1998 ассистенти кафедраи забони русӣ ва муаллими кафедраи фалсафа ва фарҳанги Донишгоҳи давлатии омӯзгории Тоҷикистон ба номи Қ. Ҷӯраев, 1998—2001 аспиранти Донишгоҳи Россия-Тоҷикистон (Славянӣ) буд. Аз соли 2002 ҳамчун дотсенти кафедраи адабиёти донишгоҳи номбурда фаъолият дорад. Муаллифи зиёда аз 15 мақолаҳои илмӣ оид ба масъалаҳои эҷодиёти занон дар Тоҷикистон мебошад.

Осор
----

* Введение в литературоведение (бо ҳаммуаллифӣ), Д. 2005.

Эзоҳ
----

Пайвандҳо
---------

* Энсиклопедияи Донишгоҳи давлатии омӯзгории Тоҷикистон ба номи С. Айнӣ
**Илёс Илёдис** (юн. Ηλίας Ηλιάδης, ном ҳангоми таваллуд — **Ҷорҷӣ Звиадаурӣ** (гурҷӣ: ჯარჯი ზვიადაური); зод. 10 ноябри соли 1986 дар Ахмет, ҶШС Гурҷистон) — ҷудукори юнонии гурҷитабор, қаҳрамони олимпӣ дар вазни то 81 кг (Афина; 2004), қаҳрамони секаратаи ҷудуи ҷаҳон, қаҳрамони дукаратаи ҷудуи Аврупо, ҷоизадорӣ Бозиҳои аврупоӣ (Боку; 2015). Аз соли 2005 то охири корномаи варзишӣ дар вазни 90 кг баромад мекард.

Зиндагинома
-----------

Варзишгар кӯдакии худро дар шаҳраки канории Тифлис гузаронида, дар он ҷо таҳти устодии Гурам Модебадзе тамринро оғоз карааст. Дар синни 15-солагӣ Илёс дар мусобиқаҳои байналмилалии ҷавонон бомуваффақият баромад карданро сар кард, ки дар он мураббии оянда ва падархондаш Никос Илёдис бо ӯ вохӯрда, ӯро ба оила қабул кард ва насабашро гузошт.

Дар 17-солагӣ Илёс дар Бозиҳои тобистонаи олимпӣ (Афина; 2004) қаҳрамони олимпии ҷуду шуд. Пас аз ин пирӯзӣ ӯ қаҳрамони миллии юнониҳо гардид. Дар Бозиҳои тобистонаи олимпӣ (Пекин; 2008) ӯ дар кушодашавии бозиҳо дирафшбардори кишвари Юнон буд.

Соли 2005 вай дар Қаҳрамонии ҷудуи ҷаҳон (Қоҳира) нишони нуқра ба даст овард. Соли 2007 ӯ дар мусобиқаҳои гуногуни байналмилалӣ ғолиб омад ва дубора дар Қаҳрамонии ҷудуи ҷаҳон дар Рио-де-Жанейро дуввум шуд. Соли 2010 дар ватани ҷуду — Ҷопон ӯ аввалин ҷудукори юнонӣ мешавад, ки дар қаҳрамонии ҷудуи ҷаҳон байни мардон медали тило ба даст овард. Пас аз як сол дар Порис, ӯ муваффақияти худро такрор кард ва медали тилои дуюми қаҳрамониро ба даст овард. Ҳамин тариқ, ӯ ба Бозиҳои тобистонаи олимпӣ (Лондон; 2012) бори севум роҳхат гирифт ва соҳиби нишони биринҷӣ гашт.

Илёс писарамаки қаҳрамони Бозиҳои тобистонаи олимпӣ Зураб Звиадаурӣ мебошад.

Дастовардҳои варзишӣ
--------------------

| Рақобат | **Тилло** | **Нуқра** | **Биринҷӣ** |
| --- | --- | --- | --- |
| Бозиҳои олимпӣ | 1 | 0 | 1 |
| Қаҳрамонии ҷудуи ҷаҳон | 3 | 2 | 1 |
| Қаҳрамонии ҷудуи Аврупо | 2 | 0 | 1 |
| Ҷоми Ҷаҳон / Гран-При / Гран Слам | 7 | 4 | 6 |
| Қаҳрамонии ҷудуи Аврупо (U23) | 2 | 0 | 0 |
| Қаҳрамонии ҷудуи Аврупо (U20) | 0 | 0 | 1 |
| Қаҳрамонии ҷудуи Аврупо (U17) | 1 | 0 | 0 |
| Қаҳрамонии ҷудуи Юнон | 5 | 0 | 0 |

Эзоҳ
----

1. ↑   (ингл.) — 2002.
2. ↑

Пайвандҳо
---------

* Илиас Илиадис — омори олимпӣ дар сайти *Sports-Reference.com*(англ.)
* Илиас Илиадис — профиль на сайте judoinside.com (англ.)

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук
* Инстаграм

 |
| Вебгоҳҳои мавзӯъӣ | 
* IFJ
* JudoInside
* Olympedia
* TheSports.org
* МОК
* Олимпийский комитет Греции

 |
| Фарҳангҳо ва донишномаҳо | 
* Munzinger

 |
**Азиззода Ғайрат Муллоаҳмад** (17 октябри 1973, ноҳияи Масчо) — омӯзгор, иқтисодчӣ, вакили Маҷлиси намояндагони Маҷлиси Олии Ҷумҳурии Тоҷикистон.

Зиндагинома
-----------

Азиззода Ғайрат Муллоаҳмад 17 октябри соли 1973 дар ноҳияи Масчо ба дунё омадааст. Миллат тоҷик.
Соли 1994 Донишгоҳи давлатии шаҳри Хуҷанд ба номи академик Б. Ғафуровро ва cоли 2014 Донишгоҳи давлатии тиҷорати Тоҷикистонро (ғоибона) хатм кардааст. Ихтисос-омӯзгор, молия ва қарз.

Корнома
-------

Солҳои 1994—2001 — Омўзгори муассисаи таҳсилоти миёнаи умумии № 12, ноҳияи Мастчоҳ
Солҳои 2002—2009 — Раиси кооперативи истеҳсолии «Сароб»-и ноҳияи Мастчоҳ
Солҳои 2009—2010 — Мутахассис дар намояндагии тиҷоратии Тоҷикистон дар Федератсияи Русия
Солҳои 2010—2014 — Директори Корхонаи воҳиди давлатии ҷумҳуриявии «Захираи моддии Суғд»-и Агентии захираҳои моддӣ, шаҳри Хуҷанд.
Соли 2014 (10.02.) — Муовини авали директори корхонаи воҳиди давлатии ҷумҳуриявии «Захираи моддии Суғд»-и Агентии захираҳои моддӣ, шаҳри Хуҷанд
Аз декабри cоли 2014 то с.2020 — Раиси ноҳияи Мастчоҳи вилояти Суғд.

1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст

Ҷоизаҳо
-------

Вакили Маҷлиси вакилони халқи ноҳияи Мастчоҳ буд. Бо медали «Хидмати шоиста» сарфароз гардонида шудааст.

Эзоҳ
----

1. ↑  Азиззода Ғайрат Муллоаҳмад(тоҷ.). *www.parlament.tj*. 2 апрели 2020 санҷида шуд.